ส่วนตัวผมชอบทานทั้งชาบูและซูชิเลย ร้านนี้จึงเป็นเป้าหมายของผมจริงๆ และร้านนี้เป็นร้านที่ผมเล็งมานานพอสมควรครับ แต่ไม่เคยมีโอกาสได้มาทานซักที ด้วยความที่ซูชิของที่นี่จะแบ่งเป็นสองเซ็ต เซ็ตละครึ่งเดือนขึ้นอยู่กับสาขา ซึ่งผมอยากทานทั้งสองเซ็ตเลย 5555 และเคยอ่านรีวิวของท่านอื่นผ่านๆเรื่องโปรเซ็ตAB แล้วน่าสนมากๆๆ ก็ได้แต่รอๆๆๆๆเมื่อไหร่โปรนี้จะกลับมาซักที ตอนนี้ไม่ต้องรอแล้วครับ มันกลับมาแล้วววววว ตลอดเดือนมิถุนายนนี้เลย แต่จะมีเฉพาะวันจันทร์ถึงวันพุธเท่านั้นครับ และได้ทุกสาขาเลย

Shibuya Shabu จะมีจุดเด่นที่หนักไปทางShabu และ Sushiครับ โดยชาบูจะมีน้ำซุปให้เลือกสามแบบครับคือซุบชาบู ซุปหางวัวและซุปสุกี้น้ำดำ ผมเลือกเป็นซุปชาบูกับซุปสุกี้น้ำดำมาลองครับ ส่วนผักที่นี่จะมีให้เลือก10ชนิดครับ อย่างผักกาดขาว ผักกาดหงษ์ ผักบุ้ง ผักตั้งโอ๋ ผักปวยเล้ง ข้าวโพด ข้าวโพดอ่อน ต้นหอมญี่ปุ่น ขึ้นช่ายฝรั่ง ฟักทอง เผือกและแครอทครับ

แต่ที่ผมชอบมากคือบรรดาเห็ดหลากหลายเลยครับ อย่างเห็ดออรินจิ เห็ดเข็มทอง เห็ดหูหนูขาว หูหนูดำ เห็ดภูฏาน เห็ดหอมและเห็ดญี่ปุ่นครับ

แล้วยังมีพวกเมนูเส้นทั้งหลายอย่างเส้นบุก เส้นอุด้ง วุ้นเส้น ราเมน ฟองเต้าหู้ สาหร่ายและพวกลูกชิ้นครับ แล้วยังมีสลัดใส่ถ้วยเล็กๆไว้พร้อมน้ำสลัดด้วย

เครื่องดื่มที่นี่จะมีให้เลือกค่อนข้างเยอะเลยครับ จะเป็นตู้กดน้ำ มีน้ำองุ่น น้ำมะม่วง น้ำลิ้นจี่ ฟรุ้ตพันส์ ชามะนาว ชาเขียว ชานม น้ำน้ำเงิน Ocean Blue น้ำอัดลม ชาและกาแฟครับ 


ส่วนเนื้อที่นี่จะมีให้เลือกแค่หมู เนื้อ ไก่และปลาครับ ตัวเนื้อจะเป็นเนื้อ Jyou Karubi, Karubi และ Rampu ส่วนหมูจะมีKurobuta Roru, Kurobuta Baraniku ส่วนไก่จะเป็นไก่บด Tsukune แล้วยังมีเนื้อปลาสด ข้าวญี่ปุ่นผสมธัญพืช ไข่ไก่ และมีเนื้อนำเข้าที่อยู่นอกราคาบุฟเฟ่ต์ด้วยครับ

ยังมีเมนูของทอดอีกนิดหน่อยอย่างเทมปุระ ไก่ทอดครับ แต่ผมไม่ได้ลองทานเลย

มาดูจุดเด่นของร้านชาบูร้านนี้กันครับ คือเมนูซูชิเซ็ตA จะมีหน้าแซลมอน หน้าปลาโกฮาดะ หน้าเนื้อดิบคารูบิพิเศษ หน้าเป็ดย่าง หน้าหอยปีกนก หน้าปลาหมึก หน้าทามาโกะ หน้ากุ้ง หน้าไข่ปลาแซลมอน หน้ายำสาหร่าย เทมปุระมากิและอโวคาโดมากิ

ส่วนเซ็ตB จะมีหน้าปลาโอ หน้าปลาไหล มาเขือเทศกับแซลมอน หน้าปูอาสก้า หน้่าหอยเชลล์ หน้าหอยแมลงภู่นิวซีแลนด์ หน้าทาโกะ หน้ากุ้งหวาน หน้ายูเกะ หน้าไข่กุ้ง แซลอนมากิและแคลิโฟเนียโรลล์

สรุปรวมอาหารหรือเมนูที่มีมีให้เลือกไม่เยอะมากครับ น้ำซุปที่สั่งไปเป็นน้ำดำสุกี้ญี่ปุ่น หอมอร่อยดีครัย น้ำชาบูก็ปกติครับ ไม่รู้สึกต่างจากที่อื่น  

น้ำจิ้ม: น้ำจิ้มพอนสึรสชาติกลมกล่อมดีครับ แต่น้ำจิ่มงา หรือถั่ว รสหวานมากกกกกก น้ำใส เบา ไม่เข้มข้น รสชาติเหมือนน้ำจิ้มหมูสะเต๊ะอะครับ ไม่อร่อยเลย

เนื้อ: เนื้อสไลด์มาบางดีครับ อร่อยดี ตัวJyou Karubi นุ่มดีมาก กับตัวRampu ที่มันแทรกเยอะๆ สองตัวนี้นุ่มมากๆ อร่อยเลยครั แต่ตัวKarubi ส่วนที่เป็นมันจะเหนียวมากครับ หมูคุโรบูตะสไลด์มาบางดี เนื้อหมูนุ่มดีมากครับ สุดท้ายเป็นปลา เนื้อนุ่มดีครับ ผมลองลวกปลาทั้งแบบลวกนานและลวกเร็ว ผลที่ได้เหมือนกันครับ คือช่วงที่เป็นหนังจะแข็งมากๆ แข็งจริงๆครับ 

Sushi: ซูชิที่สามารถเลือกได้ทั้งสองเซ็ตนี่ผมว่าดีมากๆครับ เป็นโปรที่ดีเลย เพราะถ้าให้เลือกเซ็ตใดเซ็ตหนึ่งก็จะออกอารมณ์รักพี่เสียดายน้อง อยากทานบางคำของเซ็ตAบ้าง หรืออยากทานอีกคำของเซ็ตB อีก ผมเลือกทานเฉพาะชิ้นที่อยากทานเลยครับ จากเซ็ตAที่ผมสั่งจะเป็น ซูชิหน้าแซลมอนมาชิ้นใหญ่มากๆๆ  เต็มล้นคำจริงๆครับ ยัดเข้าปากแล้วปลายหางยังโผล่อยู่เลยครับ 5555 เคยมีประเด็นเรื่องข้าวเยอะ ผมเลยแยกร่างออกมาให้ดูครับ ข้าวผมถือว่าคำเล็กดีนะ ไม่ใช่เพราะว่าเอามาเทียบกับชิ้นปลา แต่ข้าวคำเล็กจริงๆ ผมไม่แน่ใจว่าเมื่อก่อนข้าวจะน้อยกว่านี้มั้ยนะครับ เพราะเพิ่งเคยทานครั้งแรก

หน้าเนื้อดิบคารูบิ เนื้อก็มาชิ้นใหญ่จริงๆ ปริมาณข้าวก็คำเล็กพอๆกันครับ ผมเป็นคนทานเนื้อ หรือสเต็กจะให้เชฟปรุงแบบmedium rare หรือ Medium เท่านั้นครับ แต่ไม่เคยลองดิบๆแบบนี้เลย ออกจะมีกลิ่นนิดๆครับ ทานแล้วแปลกๆยังไงไม่รู้ ถ้าให้เชฟเบิร์นไฟมาหน่อยน่าจะอร่อยกว่านี้มากๆสำหรับผมเลยครับ

ข้าวหน้าไข่ปลาแซลมอน ไข่ปลามาเต็มๆครับ กรุบๆ ลิ้นกดเบาๆให้ไข่ปลาแตกโป๊ะๆๆในปาก รสชาติออกคาวนิดๆครับ แต่ทานแล้วก็เพลินดี

ซูชิจากเซ็ตB ที่ผมสั่งจะมี หน้าปลาโอ นี่ก็คำใหญ่ไม่แพ้กันเลยครับ แน่นมากๆ

ข้าวหน้าปลาไหล มาคำกำลังดีครับ เนื้อปลาอาจจะดูเล็กไปหน่อย แต่ปลาไหลย่างมาหอมดี

มะเขือเทศกับแซลมอน คำนี้จะเป็นแซลมอนแปะมาบนมะเขือเทศ มามายองเนสและไข่กุ้งโรยหน้ามาอีกนิดหน่อยครับ คำนี้ทานแล้วสดชื่นดีนะครับ 

หน้าหอยเชลล์ ตัวหอยเชลล์มานุ่มกำลังดี ไม่แข็งเหนียวเหมือนบางร้าน และไม่คาวเลยครับ ตัวข้าวก็เปรี้ยวกำลังดี


ขนม: ที่นี่มีขนมให้เลือกทานเยอะดีครับ ทั้งเค้ก เยลลี่ มูส แพนนาคอตต้า ผมเลือกทานพวกที่เป็นชาไทยทั้งหมดเลยครับ ขนมใช้ได้ทุกตัวเลย ยอดเยี่ยมครับ 

ราคา690บาทเน็ต รวมๆแล้วผมถือว่าคุ้มค่านะครับ ชาบูค่อนข้างดีเลย เนื้อใช้ได้ น้ำจิ้มถั่วหรืองาที่ไม่ถูกปากผมเท่านั้น พวกซูชิก็ทำได้ดี มาคำใหญ่ๆ แต่แค่ทานซูชิอย่างเดียวผมก็อิ่มแล้วครับ กะผิดไปหน่อยเลยทานชาบูได้ไม่เยอะเลย ทั้งๆที่ตั้งใจจะทานชาบูมากกว่า 555555 

Shibuya Shabu มีสามสาขาครับคือที่พระราม9, ทองหล่อและเจริญนครครับ ผมมาทานที่สาขาเจริญนครครับ อยู่ใน Vue Community Mall ชั้น1เลยครับ
